**INFORMATĪVAIS ZIŅOJUMS**

**Par papildu nepieciešamo finansējumu ambulatorajai ārstēšanai paredzēto zāļu un medicīnisko ierīču iegādes izdevumu kompensācijai 2013.gadā**

Atbilstoši likumam „Par valsts budžetu 2013.gadam” zāļu iegādes izdevumi tiek kompensēti no divām Veselības ministrijas valsts budžeta apakšprogrammām un gada sākumā plānoti šādā apjomā: apakšprogrammā 33.03.00 „Kompensējamo medikamentu un materiālu apmaksāšana” 78 090 700 lati un apakšprogrammā 37.03.00 „Krievijas Federācijas militāro pensionāru veselības aprūpe” 477 863 lati. Kopējais finansējums uz 2013.gada sākumu atbilstoši likumam „Par valsts budžetu 2013.gadam” bija 78 568 563 lati (skat.1.tabulu), kas ir par 8 558 220 latiem mazāk salīdzinājumā ar 2012.gada noslēgumu. Lai daļēji segtu ambulatorai ārstēšanai paredzēto kompensējamo medikamentu un materiālu iegādes izdevumu deficītu, budžeta apakšprogrammā 33.03.00 „Kompensējamo medikamentu un materiālu apmaksāšana” 2013.gadā ar Ministru kabineta lēmumiem tika piešķirti papildus līdzekļi 4 201 476 latu apmērā, tajā skaitā:

* par 2 000 000 latiem palielināta apropriācija citu pašu ieņēmumu izmantošanai (Finanšu ministrijas 2013.gada 26.aprīļa rīkojums Nr.179 „Par papildu apropriāciju”), kas saistībā ar Ministru kabineta 2006.gada 31.oktobra noteikumos Nr.899 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” (turpmāk - Noteikumi Nr.899) paredzēto finanšu līdzdalību no zāļu reģistrācijas apliecības turētāju un zāļu vairumtirgotāju (turpmāk – Iesniedzēji) puses gadījumā, ja līdzekļu izlietojums zāļu kompensācijai pārsniedz zāļu kompensācijai piešķirtos līdzekļus attiecīgajā laika periodā bija aprēķināti par 2012.gadu, bet saņemti 2013.gadā;
* 1 627 358 lati - Ministru kabineta 2013.gada 12.jūnija rīkojums Nr.247 „Par pamatbudžeta apropriācijas pārdali starp Finanšu ministriju un Veselības ministriju”;
* 388 160 lati - Finanšu ministrijas 2013.gada 3.jūlija rīkojums Nr.270 „Par papildus apropriāciju”;
* 75 173 lati - Finanšu ministrijas 2013.gada 19.jūlija rīkojums Nr.303 „Par papildus apropriāciju”;
* 110 785 lati - piešķirta papildus apropriācija (2013.gada 4.oktobra Ministru kabineta rīkojums Nr.459 „Par pamatbudžeta apropriācijas pārdali 2013.gadā”) papildu apaugļošanas procedūrām nepieciešamo medikamentu kompensācijai.

Bez tam Finanšu ministrijā iesniegts priekšlikums par apropriācijas pārdali 120 982 latu apmērā, novirzot vienreizēji izveidojušos līdzekļu ekonomiju budžeta apakšprogrammā 33.04.00 „Centralizēta medikamentu un materiālu iegāde” deficīta segšanai uz apakšprogrammu 33.03.00 „Kompensējamo medikamentu un materiālu iegāde”.

1.tabula

Kompensējamo zāļu sistēmas finanšu resursi 2012.gadā un 2013.gadā (latos)

|  |  |  |  |  |
| --- | --- | --- | --- | --- |
|  | **2012.gads** | | **2013.gads** | |
|  | Plāns (gada noslēgumā) | Izpilde  (naudas plūsma) | Sākotnējais budžets | Budžets ar izmaiņām |
| **Resursi izdevumu segšanai** | **87 126 783** | **84 648 505** | **78 568 563** | **82 770 039** |
| **33.03.00 „Kompensējamo medikamentu un materiālu apmaksāšana”** | **83 218 602** | **80 986 523** | **78 090 700** | **82 292 176** |
| dotācija no vispārējiem ieņēmumiem | 77 413 659 | 77 413 659 | 78 075 200 | 79 813 343 |
| maksas pakalpojumi un citi pašu ieņēmumi | 4 005 000 | 1 772 921 | 15 500 | 2 015 500 |
| maksas pakalpojumu un citi pašu ieņēmumu citu pašu ieņēmumu atlikums | 1 799 943 | 1 799 943 | 0 | 75 173 |
| Transferti | 0 | 0 | 0 | 388 160 |
| **33.13.00 „Sociālā drošības tīkla stratēģijas pasākumu īstenošana”** | **3 430 318** | **3 246 432** | **0** | **0** |
| dotācija no vispārējiem ieņēmumiem | 3 430 318 | 3 246 432 | 0 | 0 |
| **37.03.00 „Krievijas Federācijas militāro pensionāru veselības aprūpe”** | **477 863** | **415 550** | **477 863** | **477 863** |
| maksas pakalpojumi un citi pašu ieņēmumi | 477 863 | 415 550 | 477 863 | 477 863 |

Zāļu kompensācijas sistēmas ietvaros 2013.gada 10 mēnešos pacientiem aptiekās izsniegtas kompensējamās zāles visu iepriekš minēto valsts budžeta apakšprogrammu ietvaros par 67 645 820 latiem. Tajā skaitā lielāko daļu 61009540 latu apmērā (90,1% no kopējā izsniegto kompensējamo zāļu apjoma) veido A un B sarakstā iekļautās zāles. C sarakstā iekļautās zāles izsniegtas 4992178 latu apmērā (7,4%) apjomā, individuāliem pacientiem 1 186 237 latu apmērā (1,8 %) un Mātes un bērna veselības uzlabošanas plāna pasākumiem 457 865 latu apmērā (0,7 %) (skat. 2.tab.).

2.tabula

Zāļu kompensācijas sistēmai 2012.gadā un 2013.gadā plānotie apjomi un izpilde 10 mēnešos

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2012.gads | | | | 2013.gads | | | |
| Plāns | | Faktiskā izpilde (izsniegtās zāles) | | Plāns | | Izpilde (10 mēneši) | Gada izpildes prognoze, Ls |
| Unikālo pacientu skaits | Ls | Unikālo pacientu skaits | Ls | Unikālo pacientu skaits | Ls | Ls |
| 1.zāļu iegādes kompensācija vispārējā kārtībā, tai skaitā: |  | 84 707 868 |  | 80 256 723 |  | 80 667 085 | 66 001 718 | 81 037 413 |
| 1.1.A saraksts un B saraksts | 543 680 | 78 514 946 | 554 268 | 74 827 268 | 547 008 | 72 841 120 | 61 009 540 | 73 211 448 |
| 1.2.C saraksts | 576 | 6 192 922 | 486 | 5 429 455 | 733 | 7 825 965 | 4 992 178 | 7 825 965 |
| 2.Individuālie pacienti | 1055 | 2 322 410 | 554 | 1 219 134 | 729 | 1 603 318 | 1 186 237 | 1 603 318 |
| 3. Mātes un bērna veselības uzlabošanas plāns 2012.-2014.gadam | 4784 | 96 505 | 7 444 | 75 940 | 10 756 | 499 636 | 457 865 | 549 438 |
| KOPĀ: | 524 282 | 87 126 783 | 559 978 | 81 551 798 | 593 702 | 82 770 039 | 67 645 820 | 83 190 169 |
|  |  |  |  |  |  |  |  |  |

*Avots: Nacionālais veselības dienests*

* Zāļu kompensācijai individuāliem pacientiem plāno 2% apmērā no dotācijas no vispārējiem ieņēmumiem (79 702 558 lati) un no papildus piešķirtiem līdzekļiem 463 333 lati (75 173 lati + 388 160 lati). Aprēķinā nav iekļauti papildus piešķirtie līdzekļi 110 785 lati, kas piešķirti konkrētam mērķim - medicīniskās apaugļošanas procedūrām nepieciešamo medikamentu kompensācijai.

Par C sarakstā iekļauto medikamentu iegādes izdevumu kompensāciju 10 mēnešos izlietoti līdzekļi 4 992 178 latu apmērā vai 64 % no šiem medikamentiem gadā plānotā finansējuma. Tā kā saskaņā ar Noteikumiem Nr.899 Iesniedzējs kompensācijas izdevumus C saraksta medikamentiem noteiktam pacientu skaitam apņemas segt no saviem līdzekļiem, tas ietekmē izdevumu neizpildi pirmajā pusgadā. C saraksta medikamentu izdevumu kompensācijai gadam plānotie līdzekļi līdz gada beigām tiks izlietoti.

No 2013.gadā pieejamiem finanšu resursiem 82 770 039 latu apmērā ir veikti maksājumi norēķiniem 71 108 838 latu apmērā (par 2012.gada decembri 3 463 018 lati, maksājumiem par zāļu kompensāciju pirmā pusgadā par A, B C, un M sarakstos iekļautiem medikamentiem 66 459 583 lati un zāļu iegādes kompensācijai individuāliem pacientiem – 1 186 237 lati).

Ņemot vērā gada izpildes prognozi pēc 10 mēnešu darba rezultātiem, kas neietver unikālo pacientu skaita pieaugumu, par A, B C, un M sarakstos iekļautajiem medikamentiem prognozējamais zāļu izdevumu kompensācijas maksājumu apmērs par novembri ir oktobra kompensācijas izdevumu līmenī 7 231 954 lati un decembrī, lai varētu veikt maksājumus par tekošo mēnesi, 97 % apmērā no novembrī prognozētā kompensācijas apjoma būs 7 014 995 lati (97% no 7 231 954 lati). 2013.gadā nepieciešamie līdzekļi ir 85 355 787 lati (par 2012.gada decembri 3 463 018 lati + par 2013.gada 10 mēnešiem 67 645 820 lati (t.sk. maksājumiem par zāļu kompensāciju pirmā pusgadā par A, B C, un M sarakstos iekļautiem medikamentiem 66 459 583 lati un zāļu iegādes kompensācijai individuāliem pacientiem – 1 186 237 lati) + plānotais maksājums par novembri 7 231 954 lati + plānotais maksājums par decembri 7 014 995 lati). Līdz ar to ir nepieciešami papildus līdzekļi 2 585 748 latu apmērā.

Atbilstoši likumam „Par valsts budžetu 2014.gadam” apakšprogrammai 33.03.00 „Kompensējamo medikamentu un materiālu apmaksāšana” paredzētais finansējums ir EUR 116 677 912 (82 001 703 lati). Ņemot vērā 2013.gada izpildes tendenci, kur zāļu kompensācijas izdevumi vidēji mēnesī ir robežās no 6,2 milj. latu līdz 7,2 milj. latu, 2014.gadā sagaidāmie izdevumi būs līdzīgi aptuveni 82 milj. latu / 116,6 milj. *euro.*

Lai samazinātu finanšu deficītu un mazinātu budžeta slogu 2014.gadā, kā arī saglabātu tendenci, ka kalendārā gada laikā gadā tiek veikti visi maksājumi par kārtējo gadu, 2013.gadā nepieciešams veikt zāļu izdevumu kompensācijas maksājumus par pilnu gadu, tajā skaitā veicot maksājumu par decembri 97% apmērā no novembrī prognozētās kompensācijas. Šim mērķim papildus nepieciešami līdzekļi 2 585 748 latu apmērā.

2013.gadā papildu nepieciešamo finansējumu 2 585 748 latu apmērā ambulatorajai ārstēšanai paredzēto zāļu un medicīnisko ierīču iegādes izdevumu kompensācijai par 2013.gada decembri plānots piešķirt Veselības ministrijai no valsts budžeta programmas 02.00.00 „Līdzekļi neparedzētiem gadījumiem” un Veselības ministrija iesniegs izskatīšanai Ministru kabinetā rīkojuma projektu par līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem”.

Veselības ministre I.Circene

29.11.2013 12:28

1252

S.Dreimane,67876147

Sandra.Dreimane@vm.gov.lv